அவளது அகன்ற விழிகளின் நீலத்தில் மயங்கி நீலி என்றுதான் அவளை செல்லமாக அழப்பேன். அவளுக்கு வெள்ளிச் சருகை இளைத்த நீல சேலைகளில் கொள்ளை ஆசை. இன்று அதிகாலை காதலர் தின வாழ்த்துக்கள் சொல்வதற்க்காக அவளைத் தேடிச் சென்றேன். நெடுநேரமாக எனக்காகக் காத்திருந்திருப்பாள் போல. வரவேற்பதற்க்கு ஓடிவந்தவள் பின்னர் சிணுங்கி கோபப்பட்டு வெண்பற்களை இழித்து அழகுகாட்டியபடியே திரும்பித் திரும்பி ஓடினாள். நெடுநேரம் இதே விளையாட்டு. நிறைய தமிழ்ப் படம் பார்த்திருப்பாள் போல. இறுதியில் உப்பு வியர்வையும் கண்ணீரும் தோய என்னோடு மல்லுக்கட்டியபடி ஓவென அழத்தொடங்கிவிட்டாள். பதறிப்போய் அவளது கண்ணீர் உப்புக் கரிக்கும் முகத்தில் அழுத்தி முத்தமிட்டபடி “காதலர் தின வாழ்த்துக்கள் என் நீலக் கடலே” என்று உருகினேன்.